John Freeman

John Freeman (19. helmikuuta 1915 – 20. joulukuuta 2014) oli brittiläinen Työväenpuolueen poliitikko, diplomaatti, toimittaja ja televisiopersoonallisuus. Hän oli myös MBE.

Freeman opiskeli Westminster Schoolissa ja Oxfordin Brasenose Collegessa. Hän kuului Työväenpuolueeseen vuodesta 1933 ja palveli toisessa maailmansodassa. Hänestä tuli Brittiläisen imperiumin ritarikunnan jäsen vuonna 1943.

Freeman istui parlamentin jäsenenä vuosina 1945–1955.

Freeman toimi 1960-luvulla New Statesman -lehden päätoimittajana. Hän juonsi myös haastatteluohjelmaa Face to Face vuosina 1959–1962. Hän johti London Weekend Televisionia vuosina 1971–1984 sekä Independent Television Newsia vuosina 1976–1981. Hän liittyi Privy Counciliin vuonna 1966.

Freeman oli neljästi naimisissa. Hän oli Britannian suurlähettiläänä Intiaan (1965–1968) sekä Yhdysvaltoihin (1969–1971) ja oli vuosina 1985–1990 Kalifornian yliopiston (Davis) kansainvälisten suhteiden vierailevana professorina.

Lähteet

Brittiläiset poliitikot
Brittiläiset diplomaatit
Suurlähettiläät
Brittiläiset toimittajat
Vuonna 1915 syntyneet
Vuonna 2014 kuolleet